Meil oli kaasas ka  Scoutspataljoni võitleja, kes oli missioonil käinud. Kasutasin kohe võimalust, et uurida, mis on see, mis sinna mehi tõmbab. Sest usun, et ainult palga pärast sinna ju ei minda? Aga jah, ta rääkiski et adrenaliin ja väljakutse on see, mis teda sinna tõmbab. Ja esimesel võimalusel läheks uuesti tagasi. Mina soovin nendele meestele jõudu ja jaksu, kuid mind sinna küll midagi ei kisu. Inimeste huvid ja arusaamad lihtsalt on erinevad. Ka meie rühmas on mehi, kes vähemalt ühel missil tahaksid ära käia. Usun, et nad saavad  päris hea kogemuse, seda enam kui nad tahavad hiljem kaadrisse jääda. Siis lõpuks õpetavad ajateenijaid mehed, kellel on olemas reaalne kogemus, mitte ainult pelgalt kõrgema Sõjakooli diplom.